Държавен вестник, бр. 92, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  92
(d) предприема всички действия, които 
Бенефициерът може основателно да 
поиска, за да защити валидността, 
ефективността и приложимостта на 
Гаранционното споразумение или пра­
вата на Бенефициера по Гаранционното 
споразумение; и
(e) не е страна по съдебни, арбитражни 
или други подобни производства, които 
биха могли да засегнат способността 
му да изпълнява задълженията си по 
Гаранционното споразумение.
4.2. Задължения на Гаранта
Докато Гаранцията е в сила, Гарантът 
следва:
(a) незабавно да информира БРСЕ, ако 
Гарантът възнамерява да престане или 
престане да притежава пряко или не­
пряко повече от 75 % (седемдесет и пет 
процента) от емитирания акционерен 
капитал на Кредитополучателя;
(b) периодично да предоставя на БРСЕ 
всякаква друга информация за финансо­
вото си състояние, която може да има 
отрицателен ефект върху способността 
му да изпълнява задълженията си по 
Гаранционното споразумение, както 
БРСЕ може основателно да поиска;
(c) да уведомява БРСЕ за всякакви зако­
нодателни или регулаторни промени, 
за съществени изменения на устава 
или правилника за дейността си или 
за всяко събитие, което може да има 
съществен неблагоприятен ефект върху 
валидността или изпълнимостта на 
задълженията му по Гаранционното 
споразумение или върху способността 
му да изпълнява задълженията си по 
него;
(d) незабавно да информира БРСЕ за всяка 
промяна в своите кредитни рейтинги 
или за всяко известно му предложение 
или решение, което предвижда въвеж­
дането на такава промяна в неговия 
кредитен рейтинг; и
(e) незабавно да информира БРСЕ, когато 
узнае за всяко предложено сливане, 
разделяне, частично прехвърляне на 
активи или всяка форма на прекратя­
ване (dissolution de la personne morale), 
посочена в член 2318 от френския 
Граждански кодекс, засягаща Креди­
тополучателя.
5. ИЗМЕНЕНИЕ НА СПОРАЗУМЕНИЕТО 
ЗА ЗАЕМ
БРСЕ може да се съгласи с всяко изме­
нение или промяна на Споразумението за 
заем, ако:
(a) изменението или допълнението не 
увеличава сумите, платими от Гаранта 
по Гаранционното споразумение, или 
не променя условията, при които тези 
суми са платими; или
(b) изменението или допълнението се 
състои в удължаване на срока за пла­
щане на Гарантираната сума с до три 
(3) месеца; или
(c) Гарантът е дал предварително писмено 
съгласие за изменението или допълне­
нието, при условие че това съгласие не 
може да бъде необосновано отказано 
или забавено.
6. ДАНЪЦИ, ТАКСИ И РАЗХОДИ
Гарантът поема собствените си разходи 
за договаряне, изготвяне, подписване, изпъл­
нение, регистрация, превод или изменение 
на Гаранционното споразумение и, без да 
се засягат условията на клауза 3 (Гаран­
ция), обезщетява БРСЕ за всички данъци и 
бюджетни отчисления, съдебни разноски и 
други разходи, такси и разноски, направени 
от БРСЕ във връзка с това.
Освен това Гарантът извършва плащанията 
по настоящото Споразумение, без да удържа 
или приспада каквито и да било мита, да­
нъци или бюджетни отчисления, настоящи 
или бъдещи.
Ако от дължимите по Гаранционното 
споразумение суми трябва да се приспад­
нат, удържат или задържат суми, свързани 
с приложимите мита, данъци и бюджетни 
отчисления, Гарантът се задължава да плати 
такива допълнителни суми, каквито са не­
обходими, за да се гарантира, че БРСЕ ще 
получи нетна сума, равна на пълната сума, 
на която има право в съответната валута 
съгласно Гаранционното споразумение.
7. БЕЗ КЛАУЗА ЗА НЕПРЕДВИДЕНИ 
ИЗВЪНРЕДНИ ОБСТОЯТЕЛСТВА
С настоящото всяка от Страните признава, 
че разпоредбите на член 1195 от френския 
Граждански кодекс не са приложими към 
нейните задължения съгласно Гаранцията 
и тя няма да има право да се позовава на 
разпоредбите на член 1195 от френския Граж­
дански кодекс.
8. ПРИЛОЖИМО ПРАВО
Гаранционното споразумение се урежда 
от Правилника на БРСЕ, както е посочено 
в разпоредбите на член 1, параграф 3 от Тре­
тия протокол от 6 март 1959 г. към Общото 
споразумение за привилегиите и имунитетите 
на Съвета на Европа от 2 септември 1949 г., 
и от законите на Франция, доколкото те не 
се отклоняват от правилата на БРСЕ.